b'\n_START_ARTICLE_\nJuho Konttinen\n_START_PARAGRAPH_\nJuho (Johannes) Konttinen (31. toukokuuta 1878 Lepp\xc3\xa4virta \xe2\x80\x93 8. joulukuuta 1941 Helsinki) oli suomalainen liikemies, huonekalutehtailija ja kirjailija._NEWLINE_Konttisen vanhemmat olivat maanviljelij\xc3\xa4 Elias Konttinen ja Hilda Maria Arpiainen. H\xc3\xa4n oli naimisissa Maria Josefiina Miettisen kanssa. Konttinen asui Kuopiossa vuosina 1898\xe2\x80\x931922. H\xc3\xa4nell\xc3\xa4 oli huonekaluliike ja Huonekalutehdas Juho Konttinen Osakeyhti\xc3\xb6 niminen huonekalutehdas Kuopiossa. S\xc3\xa4velt\xc3\xa4j\xc3\xa4 Otto Kotilainen s\xc3\xa4velsi Konttisen runon Savolaisten esi-is\xc3\xa4t ja t\xc3\xa4m\xc3\xa4 laulu esitettiin Pohjois-Savon maakuntaliiton vuonna 1953 tuottamassa dokumenttielokuvassa T\xc3\xa4m\xc3\xa4 on Pohjois-Savo.'